**NÁRODNÁ RADA SLOVENSKEJ REPUBLIKY**

VIII. volebné obdobie

**693**

**VLÁDNY NÁVRH**

**ZÁKON**

**z.......2021,**

**ktorým sa mení sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z., zákona č. 96/2020 Z. z., zákona č. 120/2020 Z. z., zákona č. 156/2020 Z. z., zákona č. 198/2020 Z. z., zákona č. 264/2020 Z. z., zákona č. 353/2020 Z. z., zákona č. 9/2021 Z. z., zákona č. 47/2021 Z. z., zákona č. 57/2021 Z. z., zákona č. 115/2021 Z. z. a zákona č. 279/2021 Z. z. sa mení a dopĺňa takto:

1. V § 30q ods. 2 sa za druhú vetu vkladá nová tretia veta, ktorá znie:

„Ak fyzická osoba podľa prvej vety absolvovala očkovanie treťou dávkou očkovacej látky môže sa zaregistrovať do súťaže o očkovaciu prémiu tretíkrát; to platí aj vtedy, ak takáto osoba po absolvovaní očkovania jednodávkovou očkovacou látkou absolvovala druhé očkovanie.“.

2. Za § 30r sa vkladá § 30ra, ktorý vrátane nadpisu znie:

„**§ 30ra**

**Náhradná očkovacia prémia**

(1) Vyhlasovateľ môže počas trvania súťaže o očkovaciu prémiu, najneskôr však do 10 dní od skončenia súťaže o očkovaciu prémiu, priznať fyzickej osobe podľa § 30q ods. 2, ktorá bola vyžrebovaná v žrebovaní o prémiovú výhru podľa štatútu, náhradnú očkovaciu prémiu, ak takúto výhru nezískala z dôvodu hodného osobitného zreteľa. Dôvody hodné osobitného zreteľa môžu spočívať v objektívnych technických okolnostiach súvisiacich so zabezpečením a priebehom súťaže o očkovaciu prémiu na strane vysielateľa zriadeného zákonom, prevádzkovateľa retransmisie alebo podniku poskytujúceho elektronické komunikačné služby alebo v zavinenom konaní na strane vysielateľa zriadeného zákonom, prevádzkovateľa retransmisie alebo podniku poskytujúceho elektronické komunikačné služby, ak k takejto okolnosti došlo najskôr okamihom úspešného nadviazania telefonického spojenia medzi vysielateľom zriadeným zákonom a fyzickou osobou podľa prvej vety v súlade so štatútom. Výška náhradnej očkovacej prémie je pôvodná suma prémiovej výhry, o ktorú vyžrebovaná fyzická osoba súťažila. Priznanú náhradnú očkovaciu prémiu vypláca vyhlasovateľ do 60 dní odo dňa priznania náhradnej očkovacej prémie.

(2) Náhradnú očkovaciu prémiu môže vyhlasovateľ vyplatiť len na základe odporúčania osobitnej komisie, ktorá posúdi dôvod hodný osobitného zreteľa podľa odseku 1. Členov osobitnej komisie vymenúva a odvoláva vyhlasovateľ, ak má pochybnosti o nezískaní prémiovej výhry z dôvodu hodného osobitného zreteľa. Podrobnosti o prijímaní odporúčaní osobitnej komisie a jej zloženie upraví štatút.“

3. V § 30s ods. 2 písm. a) treťom bode sa slová „31. októbra“ nahrádzajú slovami „31.decembra“.

4. V § 30s ods. 7 sa slová „30. novembra 2021“ nahrádzajú slovami „31. januára 2022“.

**Čl. II**

Tento zákon nadobúda účinnosť dňom vyhlásenia.